เฟินก้านดำทองแถม

เฟินก้านดำทองแถม (: Adiantum thongthamii Suksathan) เป็นเฟินก้านดำชนิดใหม่ของโลก ถูกค้นพบในประเทศไทยเมื่อ พ.ศ. 2547 เป็นเฟินก้านดำขนาดเล็กที่มีลักษณะแตกต่างจากชนิดอื่น โดยมีใบประกอบแบบขนนกชั้นเดียว ใบย่อยเรียงเป็นคู่จำนวน 3–6–9 คู่ ใบย่อยมีรูปพัดแผ่กว้าง มีขนนุ่มสีเทาเงินปกคลุมอย่างหนาแน่น และมีกลุ่มอับสปอร์จำนวนมากต่อใบย่อย ซึ่งอาจพบได้ถึง 21 กลุ่ม 

เฟินชนิดนี้ถูกค้นพบครั้งแรกโดย ดร.ปิยเกษตร สุขสถาน นักพฤกษศาสตร์จากสวนพฤกษศาสตร์สมเด็จพระนางเจ้าสิริกิติ์ พบขึ้นตามสันเขาแหลมบนเกาะช้าง จังหวัดตราด ชื่อสปีชีส์ thongthamii ตั้งขึ้นเพื่อเป็นเกียรติแก่ รองศาสตราจารย์ ม.ล.จารุพันธ์ ทองแถมทวีศักดิ์ บุญเกิด. องค์ความรู้ใหม่ของเทอริโดไฟต์ในประเทศไทย ใน ความหลากหลายทางชีวภาพคือชีวิต. กรุงเทพฯ: มหาวิทยาลัยมหิดล. 2557. หน้า 273 – 282.

 การค้นพบและการกระจายพันธุ์ 
เฟินก้านดำทองแถมพบเฉพาะในประเทศไทย โดยพบขึ้นตามสภาพแวดล้อมบนสันเขาที่มีความชื้นสูง บริเวณเกาะช้าง จังหวัดตราด ซึ่งนับเป็นพื้นที่ที่มีความหลากหลายทางชีวภาพสูงและมีพืชเฉพาะถิ่นจำนวนมาก

 อ้างอิง 
Christenhusz, Maarten J. M.; Zhang, Xian-Chun; Schneider, Harald (2011). A linear sequence of extant families and genera of lycophytes and ferns. Phytotaxa 19: 7–54. ทวีศักดิ์ บุญเกิด. องค์ความรู้ใหม่ของเทอริโดไฟต์ในประเทศไทย. ใน ความหลากหลายทางชีวภาพคือชีวิต. กรุงเทพฯ: มหาวิทยาลัยมหิดล, 2557. หน้า 273–282.
หมวดหมู่:สกุลเฟินก้านดำ